钦定古今图书集成/明伦汇编/氏族典/第068卷 > 朱龙文
## 钦定古今图书集成/明伦汇编/氏族典/第068卷 > 朱龙文

按《尚友录》：“龙文字鼎臣。自幼刻意问学，父蚤世，母教
之甚严。旁舍鸡初鸣，即促起读，率以为常，由是六经、
百氏之书靡不淹贯，遂以《易》魁乡试。比登第，主高邮
兴化簿。会宝应有讼葑田者，久而未成，漕司檄使按
治，片言而服。咸淳间，为扬州佥厅，制司有疑狱，历十
馀年不能明，案牍山积，以示之，一披阅即得其情。贾”
似道专政，士欲速化者奔走其门，龙文终身不以姓
名交。其不干进如此。子德修、力修、进修